laion/Wikipedia-Exotic huggingface dataset:
זליקו איבנק

פרז'ליקו איבנק (בסלובנית: Željko Ivanek; נולד ב-15 באוגוסט 1957) הוא שחקן סלובני-אמריקאי, זוכה פרס אמי על תפקידו בתור ריי פיסק בסדרת הדרמה "Damages" של רשת FX. בנוסף, היה מועמד לשלושה פרסי טוני על עבודתו בתיאטרון ברודוויי. איבנק נולד בליובליאנה, סלובניה. ב-1960, כאשר היה איבנק בן שלוש, היגר ביחד עם הוריו ואחיו הבכור לקליפורניה שם למד אביו באוניברסיטת סטנפורד, ב-1962 משפחתו חזרה ליוגוסלביה וב-1967 עברו שוב פעם לארצות הברית. הוא שיחק במספר מחזות בתיאטרון קהילתי באזור מפרץ סן פרנסיסקו וב-1978 סיים תואר בתיאטרון באוניברסיטת ייל, לאחר מכן הוא גם הלך ללמוד באקדמיה למוזיקה ולאמנויות הדרמה של לונדון. הוא שיחק בעיבוד למחזה "ברקיע התשיעי" מאת קריל צ'רצ'יל ועליו זכה בפרס ובמחזה איש הכריות, הוא הופיע לעיתים קרובות בברודוויי והיה גם מועמד לפרס טוני על משחקו ביומן חוף ברייטון. ב-1988 שיחק את רוברט קנדי בסרט טלוויזיה של HBO. ב-1992 שיחק מורה לצרפתית בסרט הדרמה "זר במגרש". הוא הרבה לשחק בטלוויזיה דמויות של עורכי דין ופוליטיקאים ובין תפקידים אלו ניתן לכלול את הופעותיו בסדרות "תיקים באפלה", "רצח מאדום לשחור" ו"גיבורים", הוא גם שיחק שופט בפרק של הדרמה המשפטית "אלי מקביל" וגילם פסיכיאטר בשני פרקים של הסדרה "המנטליסט". ב-1996 שיחק בסרטו של רידלי סקוט "ים של חברים", ובסרט "לאחר ג'ימי". ב-1997 שיחק בסרט "דוני בראסקו", בסרט "ג'וליאן פו" לצד אליסון ג'ני ובדרמת הטלוויזיה של רשת CBS "אלן פוסטר" לצדן של ג'ולי האריס וג'נה מאלון. משנה זו ועד 2003 שיחק בסדרת הטלוויזיה אוז בתור מושל המדינה דבלין. ב-2000 שיחק בסרט הדני של הבמאי לארס פון טרייר "רוקדת בחשכה" לצד ביורק וקתרין דנב. ב-2001 שיחק בסרט המלחמה "בלאק הוק דאון". ב-2002 גילם חוקר בסרט "בוגדת" לצד ריצ'רד גיר. ב-2003 שיחק בסרט דוגוויל לצד ניקול קידמן המהווה משל על החברה האנושית. בשנת 2004 שיחק במותחן הפוליטי "המועמד ממנצ'וריה" של הבמאי ג'ונתן דמי, בכיכובם של מריל סטריפ דנזל וושינגטון. ב-2007 החל לשחק את ריי פיסק בסדרה הדרמה "Damages" ועל תפקיד זה זכה איבנק בפרס אמי לשחקן משנה, באותה שנה שיחק את בעלה לשעבר של ג'ולייט ברק בסדרה "אבודים". ב-2008 שיחק ערפד בסדרה "דם אמיתי". ב-2010 ועד 2011 שיחק את ראש המודיעין הלאומי בסדרה "האירוע". בשנת 2012 החל לשחק בסדרת הדרמה הרפואית "רופא האספסוף" ברשת FOX בתפקיד סטפורד ווייט, ראש המחלקה הכירורגית. הסדרה בוטלה לאחר עונה אחת שירדה בתחילת 2013. החל משנת 2014 הוא מופיע בסדרה "מזכירת המדינה" בתפקיד ראסל ג'קסון ראש סגל הבית הלבן. בשנת 2017 שיחק בדרמה זוכת הפרסים "שלושה שלטים מחוץ לאבינג, מיזורי" שביים מרטין מקדונה. בשנת 2022 החל לשחק בדמותו של ארתור לוגן בדרמה המתח הפסיכולוגית של רשת שואוטיים "הכנס את האדם הנכון" המבוססת על הרומן באותו שם משנת 2004. בשנת 2023 החל לגלם את דמותו של "הקרואטי" בסדרת הטלוויזיה "המתים המהלכים: עיר המתים"; ספין-אוף רביעי לסדרת האימה "המתים המהלכים" מבית רשת AMC. מדיה וקבצים בנושא זליקו איבנק בוויקישיתוף זליקו איבנק, במסד הנתונים הקולנועיים IMDb (באנגלית) זליקו איבנק, באתר "אידיבי", מאגר הידע העברי לקולנוע ישראלי ועולמי זליקו איבנק, באתר AllMovie (באנגלית) זליקו איבנק, במסד הנתונים הקולנועיים KinoPoisk (ברוסית)
פרנסיס ויליאם אסטון

פרנסיס ויליאם אסטון (באנגלית: Francis William Aston;‏ 1 בספטמבר 1877 – 20 בנובמבר 1945) היה פיזיקאי וכימאי בריטי יליד ברמינגהאם, חתן פרס נובל לכימיה לשנת 1922, "על גילוי איזוטופים של יסודות לא-רדיואקטיביים רבים בעזרת ספקטרוגרף המסה שלו, ועל הצגת כלל המספר השלם". בשנת 1903 זכה במלגה לאוניברסיטת בירמינגהם, שם הובילו אותו מחקריו בשפופרות התפרקות חשמלית לגילוי התופעה הידועה בשם "החלל השחור של אסטון". ב-1909 עבר למעבדת קוונדיש בקיימברידג', בעקבות הזמנתו של ג'יי ג'יי תומסון, ועסק בזיהוי האיזוטופים של היסוד ניאון. כשחזר למחקריו אלה לאחר מלחמת העולם הראשונה, השתמש בשיטה של מיקוד אלקטרומגנטי כדי להמציא את ספקטרומטר המסות. בעזרת המצאתו זו הצליח לזהות במהירות 212 מתוך 287 האיזוטופים הקיימים בטבע. עבודתו בתחום האיזוטופים הובילה אותו לניסוח "כלל המספר השלם", לפיו - "כאשר מסת איזוטופ החמצן מוגדרת [כמספר שלם], המסות של כל שאר האיזוטופים יהיו בקירוב טוב מאוד מספרים שלמים". כלל זה סייע רבות לפיתוח תחום האנרגיה הגרעינית. אסטון נפטר בשנת 1945, בגיל 68, בקיימברידג' שבבריטניה. מדיה וקבצים בנושא פרנסיס ויליאם אסטון בוויקישיתוף פרנסיס ויליאם אסטון, באתר פרס נובל (באנגלית) פרנסיס ויליאם אסטון, באתר אנציקלופדיה בריטניקה (באנגלית) פרנסיס ויליאם אסטון, באתר "Find a Grave" (באנגלית)
פסון מרהיב

פסון מרהיב (שם מדעי: Pygoplites diacanthus), ידוע גם בשם פסון מגוון הוא מין של דג ממשפחת הקיסריים, והוא הדג היחיד בסוגו. הוא חי בימים טרופיים באזור האינדו-פסיפי. הפסון הוא דג בעל גוף ארוך וצר, ומגיע לאורך של עד 25 סנטימטר. הפסון המרהיב נודע בצבעיו העזים, שהם פסים כחלחלים אנכיים על רקע צהוב (שנתנו לו את שמו בעברית), עם סנפירים אחוריים כחולים כהים. הפסון המרהיב חי בתפוצה רחבה מאוד, שמגיעה מהאוקיינוס השקט עד האוקיינוס ההודי, כולל מפרץ אילת ומדגסקר במערב, ועד יפן וקלדוניה החדשה. הפסון אף נפוץ בשונית המחסום הגדולה. הפסון חי גם בישראל, בשונית האלמוגים באילת. הפסון חי קרוב לחופים, בעומקים שמגיעים עד 80 מטר. הפסון חי בדרך כלל במערות ובקרבת שוניות אלמוגים. הפסון הוא דג טורף, שניזון מספוגים וחסרי חוליות קטנים שמצויים בשוניות בהן הם חיים. הפסון חי במגוון צורות חברתיות, לפעמים ביחידים, בזוגות או בקבוצות קטנות. הפסון הצעיר מציג צבעים שונים מעט מהפסון הבוגר, כמו הרבה דגים טרופיים אחרים. הפסון הצעיר עדיין מציג פסים אנכיים, אבל בצבע לבן במקום כחול, ולפסון הצעיר יש נקודה כחולה כהה על סנפיר הגב האחורי. פסונים צעירים חיים בקרבה לנקיקים וסדקים בסלע, בהם הם מתחבאים במקרה ויש סכנה. בגלל צבעיו הפסון הוא דג פופולרי בקרב צלמי טבע ובאקווריומים. אף על פי שהדג הוא מסובך מאוד לגידול באקווריומים, ופרטים רבים שנלקחים מהטבע לאקווריומים מתים בדרך או שנכשלים בהתאקלמות לאקווריום ומתים שם. מעט אקווריומים בעולם כן הצליחו לגדל פסונים חיים, ביניהם המצפה התת-ימי באילת. הפסון לעיתים מבולבל עם הדג קיסר הדור, דג אחר ממשפחת הקיסריים שמאופיין בפסים צבעוניים (במקרה שלו פסים אנכיים). מדיה וקבצים בנושא פסון מרהיב בוויקישיתוף פסון מרהיב, באתר ITIS (באנגלית) פסון מרהיב, באתר NCBI (באנגלית) פסון מרהיב, באתר Animal Diversity Web (באנגלית) פסון מרהיב, בבסיס הנתונים ARKive (באנגלית) פסון מרהיב, באתר האנציקלופדיה של החיים (באנגלית) פסון מרהיב, באתר FishBase (באנגלית) פסון מרהיב, באתר GBIF (באנגלית) פסון מרהיב באתר הרשימה האדומה של IUCN ע"פ החלטות האקדמיה
פורד Thames Trader

פורד Thames Trader (באנגלית: Ford Thames Trader) היא סדרת משאיות בעלי כושר טעינה של 2–7 טון, מתוצרת "Ford of Britain" (פורד בריטניה) (שם רשמי: Ford Motor Company Limited), חברת בת של קונצרן הרכב פורד אשר יוצרה בין השנים 1957–1965 בבריטניה. במשאיות "פורד Thames Trader" הורכבו 2 סוגי מנועים: מנועי בנזין ומנועי דיזל. MK 1 MK 2 (יוצר משנת 1962) משאית פתוחה משאית סגורה מכלית כבאית לוגו "Thames" פורד Thames Trader דגם "ET6" פורד Thames Trader פורד Thames Trader שנת 1959 פורד Thames Trader, שנת 1962 פורד Thames Trader דגם "NC" פורד Thames Trader, שנת 1964, מנוע 3,600 סמ"ק פורד Thames Trader תצורת מכלית פורד Thames Trader תצורת כבאית, שנת 1960 פורד Thames Trader תצורת כבאית, שנת 1960 פורד Thames Trader תצורת כבאית, שנת 1965 פורד Thames Trader פורד Thames Trader פורד פורד FK פורד סדרה D פורד Thames Trader - תמונות (truck-uk.smugmug.com/Trucks/FORD) פורד Thames Trader - תמונות (alamy.com/stock-photo/thames-trader) פורד Thames Trader (trucknetuk.com/phpBB) פורד Thames Trader שנת 1962 (machinerysales.cheffins.co.uk/view-auctions/catalog) מדיה וקבצים בנושא פורד Thames Trader בוויקישיתוף פורד Thames Trader, סרטון באתר יוטיוב פורד Thames Trader, סרטון באתר יוטיוב (הנעה 6x6) פורד Thames Trader, סרטון באתר יוטיוב פורד Thames Trader Ford 4D Thames Trader (1962) פורד Thames Trader gracesguide.co.uk/Ford:_Thames_Trader פורד Thames Trader travellerhomes
טום בן זקן

טום בן זקן (נולד ב-29 באוקטובר 1994) הוא כדורגלן ישראלי המשחק בעמדת המגן ימני במועדון ספורט אשדוד, בנו של איש העסקים ג'קי בן-זקן. בן זקן החל לשחק כדורגל במחלקת הנוער של מועדון ספורט אשדוד, וב-8 במאי 2012 ערך את הופעת הבכורה שלו בקבוצה הבוגרת של המועדון, בניצחון 2–1 על בני סכנין. בעונה שלאחר מכן המשיך לשחק בקבוצת הנוער וערך הופעה נוספת בליגת העל, ובעונת 2013/2014 סבל מפציעה ונעדר כחצי שנה מהמגרשים. בעונת 2014/2015 צורף בן זקן באופן רשמי לסגל הקבוצה הבוגרת, וערך חמש הופעות בליגת העל, אך בתום העונה ירדה הקבוצה לליגה הלאומית. בעונת 2015/2016 הפך לשחקן הרכב קבוע בקבוצה, וסייע לקבוצה להעפיל בחזרה לליגת העל. ב-29 בספטמבר 2018 כבש בן זקן את שער הבכורה שלו בקריירה, בהפסד 1–4 למכבי נתניה. ב-15 בינואר 2019 קרע את הרצועה הצולבת במשחק מול הפועל עפולה בגביע המדינה, וחזר לשחק רק בינואר 2020. טום בן זקן, באתר ההתאחדות לכדורגל בישראל טום בן זקן, באתר Transfermarkt טום בן זקן, באתר Soccerway טום בן זקן, באתר WorldFootball.net טום בן זקן, באתר FootballDatabase.eu
עונת 2016/2017 בליגה הלאומית

עונת 2016/2017 בליגה הלאומית הייתה העונה ה-18 של הליגה הלאומית כליגה השנייה בחשיבותה בישראל. הליגה החלה ב-19 באוגוסט 2016 והסתיימה ב-30 במאי 2017. על ניצחון במשחק הוענקו שלוש נקודות ונקודה בודדת על תיקו. הליגה כללה 16 קבוצות שתחילה שיחקו ביניהן במשך 2 סיבובים בני 15 משחקים כל אחד - 30 מחזורים בסה"כ. לאחר הסיבוב ה-15 הליגה חולקה ל-2 בתים: פלייאוף עליון (8 קבוצות) ופלייאוף תחתון (8 קבוצות). העונה הסתיימה בניצחון של מכבי נתניה שעלתה לעונת 2017/2018 בליגת העל ויחד איתה עלתה הפועל עכו. מכבי שעריים והפועל ירושלים ירדו לליגה השלישית. הפועל נצרת עילית ניצחה במשחקי המעבר את מועדון ספורט כפר קאסם ונותרה בליגה הלאומית. ז'ורדן פושה (צרפת) ממכבי הרצליה זכה בתואר מלך השערים של הליגה עם 24 כיבושים. תוך הורדת 9 נקודות עקב כניסה להקפאת הליכים תוך הורדת נקודה אחת עקב אי הגשת דוחות כספיים במועדם תוך הורדת 9 נקודות עקב כניסה להקפאת הליכים תוך הורדת נקודה אחת עקב אי הגשת דוחות כספיים במועדם בסיום העונה התקיימו משחקי מבחן לליגה הלאומית בין הפועל נצרת עילית שסיימה במקום ה-14 בליגה הלאומית, לבין מ.ס. כפר קאסם סוהיב שסיימה במקום החמישי בליגה א' דרום והגיעה למשחק דרך פלייאוף העלייה (מקום 2-5 בשתי הליגות המחוזיות). השיטה הייתה מפגש נוק-אאוט כפול בית-חוץ. הפועל נצרת עילית ניצחה 3:2 בסיכום שני המשחקים ונשארה בליגה הלאומית עונה נוספת. טבלת התחרות
נונו אספריטו סנטו

נונו הרלנדר סימואש אספיריטו סנטו (בפורטוגזית: Nuno Herlander Simões Espírito Santo; נולד ב-25 בינואר 1974 בסאו טומה), הידוע בפשטות בשם נונו, הוא כדורגלן עבר ומאמן כדורגל פורטוגלי המאמן את קבוצת נוטינגהאם פורסט. כשחקן שיחק בעמדת השוער. במהלך שמונה שנותיו כשחקן מקצועי, הוא התפרסם בספרד, שם שיחק בשלוש קבוצות שונות במשך חמש שנים. מאוחר יותר הוא שיחק מספר מועט של משחקים בקבוצת פורטו במולדתו, בדינמו מוסקבה, ברוסיה ושוב בפורטו ובאווש (C.D. Aves) שבליגה הפורטוגלית. הוא נכלל בסגל נבחרת פורטוגל בכדורגל עד גיל 21 ושותף בשלושה משחקים רשמיים. בעת ששיחק בעונת 1999/2000 בקבוצת מרידה בליגה הספרדית השנייה בכדורגל, הוא זכה בפרס ריקרדו זאמורה של הליגה השנייה. ב-2012 מונה סנטו למאמן הקבוצה הפורטוגלית ריו אבה והוביל אותה בעונת 2013/2014 למשחקי הגמר של הגביע הפורטוגלי ושל גביע הליגה הפורטוגלית. ב-2014 עבר לאמן את ולנסיה בליגת העל הספרדית, ב-2016 אימן את פורטו ובתחילת 2017 הוחתם במועדון האנגלי וולבס. את עונת 18–2017 סיימה הקבוצה במקום הראשון בליגת המשנה ועלתה לפרמייר ליג לאחר היעדרות של שבע שנים. את עונות 19–2018 ו-20–2019 בפרמייר ליג סיימה וולבס במקום השביעי. בספטמבר 2020 חתמו סנטו ווולברהמפטון וונדררס על הארכת חוזהו כמאמן הקבוצה לשלוש שנים נוספות. לקראת סוף עונת 2020/2021 ולאחר שלא השיגו את מטרותיהם, וולבס וסנטו הסכימו בהסכמה הדדית על עזיבת הקבוצה, לאחר ארבע שנים. ב-30 ביוני 2021 מונה למאמנה של טוטנהאם הוטספר. ב-1 בנובמבר,ארבעה חודשים בלבד לאחר שמונה, פוטר נונו מתפקידו. ב-4 ביולי 2022 מונה למאמנה של אל-איתיחאד מהליגה הסעודית. הוא פוטר ב-8 בנובמבר 2023, יומיים לאחר הפסד במסגרת ליגת האלופות האסיאתית. ב-20 בדצמבר 2023 מונה למאמנה של נוטינגהאם פורסט מהפרמייר ליג. דפורטיבו לה קורוניה גביע המלך הספרדי: 2001/2002 פורטו ליגת האלופות: 2003/2004 גביע אופ"א: 2002/2003 אליפות פורטוגל (4): 2002/2003, 2003/2004, 2007/2008, 2008/2009 הגביע הפורטוגלי (3): 2002/2003, 2008/2009, 2009/2010 הגביע הביניבשתי: 2004 הסופר קאפ הפורטוגלי (3): 2003, 2004, 2009 תארים אישיים פרס ריקרדו זאמורה (ליגת המשנה): 1999/2000 וולברהמפטון וונדררס אליפות הצ'מפיונשיפ: 2017/2018 מאמן החודש בפרמיר ליג (2): מרץ 2020, אוקטובר 2020 מאמן החודש בלה ליגה (3) : ספטמבר 2014, דצמבר 2014, פברואר 2015 מאמן החודש בצ'מפיונשיפ: נובמבר 2017 מדיה וקבצים בנושא נונו אספריטו סנטו בוויקישיתוף נונו אספריטו סנטו, באתר Transfermarkt נונו אספריטו סנטו, באתר Soccerway נונו אספריטו סנטו, באתר BDFutbol נונו אספריטו סנטו, באתר WorldFootball.net נונו אספריטו סנטו, באתר FootballDatabase.eu פרופיל המאמן, באתר Transfermarkt ‏יצטרף לטוטנהאם? וולבס נפרדה רשמית מנונו אספיריטו סנטו, באתר ספורט1, 21 במאי 2021
עונת 2017/2018 בליגה הלאומית

עונת 2017/2018 בליגה הלאומית הייתה העונה ה-19 של הליגה הלאומית כליגה השנייה בחשיבותה בכדורגל בישראל. העונה החלה ב-18 באוגוסט 2017, והסתיימה ב-21 במאי 2018. לקראת עונה זו הצטרפו לליגה הלאומית הפועל תל אביב והפועל כפר סבא, אשר ירדו מליגת העל, והפועל חדרה והפועל מרמורק שעלו מליגה א'. הליגה כללה 16 קבוצות שתחילה שיחקו ביניהן במשך שני סיבובים בני 15 משחקים כל אחד - 30 מחזורים בסה"כ. לאחר המחזור ה-30 הליגה חולקה ל-2 בתים: פלייאוף עליון (8 קבוצות) ופלייאוף תחתון (8 קבוצות). על ניצחון במשחק הוענקו שלוש נקודות, ונקודה בודדת על תיקו. הפועל תל אביב, שבעונה הקודמת ירדה לליגת המשנה בפעם השנייה בתולדותיה, הבטיחה את העפלתה בתום המחזור ה-31 וסיימה את העונה במקום הראשון בטבלה. בתום המחזור האחרון הבטיחה גם הפועל חדרה את העפלתה לאחר 39 שנים שלא הייתה בליגה הבכירה, לאחר שסיימה במקום השני בטבלה והקדימה את הפועל ראשון לציון בנקודה אחת. עירוני נשר הוכרזה באופן רשמי כיורדת הראשונה לליגה א' בתום המחזור ה-30, לפני תחילת הפלייאוף, לאחר שצברה רק 11 נקודות בעונה הסדירה. בתום המחזור ה-35 ירדה גם מכבי הרצליה. הפועל כפר סבא, שסיימה את הסיבוב הראשון במקום הראשון בטבלה, נחלשה בסיבוב השני, ירדה לפלייאוף התחתון, ובתום העונה סיימה במקום ה-14, התמודדה במשחקי המבחן מול עירוני טבריה מליגה א', ניצחה אותה 5–3 בסיכום שני המפגשים ונשארה בליגה הלאומית. להלן הקבוצות שהשתתפו בליגה הלאומית בעונת 2017/2018: בסיום העונה התקיימו משחקי מבחן לליגה הלאומית בין הפועל כפר סבא שסיימה במקום ה-14 בליגה הלאומית, לבין עירוני טבריה שסיימה במקום החמישי בליגה א' צפון והגיעה למשחק דרך פלייאוף העלייה (מקום 2-5 בשתי הליגות המחוזיות). השיטה הייתה מפגש נוק-אאוט כפול בית-חוץ. הפועל כפר סבא ניצחה 5:3 בסיכום שני המשחקים ונשארה בליגה הלאומית עונה נוספת. עונת 2017/2018 בליגה הלאומית, באתר ההתאחדות לכדורגל בישראל אצטדיון זמני בעקבות הרחבת אצטדיון בלומפילד
יחסי ברבדוס–גרמניה

בין ברבדוס לרפובליקה הפדרלית של גרמניה מתקיימים יחסים בילטרלים. ברבדוס מיוצגת בגרמניה על ידי שגרירותה בבריסל וגרמניה מיוצגת בברבדוס על ידי השגרירות האזורית שלה בפורט אוף ספיין. מדיה וקבצים בנושא יחסי ברבדוס–גרמניה בוויקישיתוף Germany and the East Caribbean Region ערך זה הוא קצרמר בנושא יחסי חוץ. אתם מוזמנים לתרום לוויקיפדיה ולהרחיב אותו.
Paga de Solteiro Feliz

"Paga De Solteiro Feliz" (באנגלית: "Happy Bachelor Party"; בעברית: "מסיבת רווקים שמחה") הוא סינגל שהוקלט על ידי הצמד הברזילאי סימונה & סימריה, בשיתוף עם הדיג'יי אלוק. השיר יצא לאור ב-5 בינואר 2018, תחת חסותה של חברת התקליטים יוניברסל מיוזיק גרופ, כסינגל שלא מתוך אלבום בדומה ל-"Loka". עם יציאתו הועלה השיר אל הספוטיפיי, ובין היתר גם לאפל מיוזיק, ולרשתות סטרימינג נוספות. את השיר כתבו סימונה וסימריה ביחד, והוא הופק על ידי אלוק פטרילו, שערך את המוזיקה. על השיר הודיעו השתיים באינסטגרם, וכמה ימים לפני צאתו הן פרסמו חלקים מתוך הקליפ שיצא ביחד עם צאתו כסינגל. הווידאו קליפ הנלווה שצולם לשיר הועלה לערוץ ה-Vevo של השתיים ב-5 בינואר 2018, לאחר שהן הודיעו על כך בכל הרשתות החברתיות. הקליפ הוא כשם השיר, מסיבת רווקים פרועה שמתקיימת באולם עם אנשים רבים. באמצע הקליפ נכנסות השתיים אל תוך האולם, ולאחר מכן ניתן לראות את סימריה, כשהיא לבושה בתלבושת פרובוקטיבית כאשר רק כמה רצועות מעור, מכסות את פלג גופה העליון. נכון למרץ 2020, מונה הצפיות של הקליפ עומד על כ-85 מיליון צפיות. מידע על הסינגל "Paga de Solteiro Feliz" באתר מיוזיק בריינז סרטון השיר "Paga de Solteiro Feliz" באתר יוטיוב Paga De Solteiro Feliz (באנגלית), 2018-01-05, נבדק ב-2018-01-05 Paga De Solteiro Feliz (feat. Alok) - Single de Simone & Simaria no Apple Music (בBrazilian Portuguese), 2018-01-05, נבדק ב-2018-01-05 Instagram post by Simone e Simaria • Jan 4, 2018 at 8:04pm UTC, Instagram (באנגלית) Instagram post by Simone e Simaria • Jan 5, 2018 at 2:48pm UTC, Instagram (באנגלית) Simone & Simaria - Paga De Solteiro Feliz ft. Alok, YouTube Simone e Simaria (@SimoneeSimaria) | טוויטר, באתר twitter.com Simone e Simaria, www.facebook.com "CERTIFICADOS - Pro-Música Brasil". Pro-Música Brasil (בBrazilian Portuguese). נבדק ב-2018-03-17.
שעה אפלה

שעה אפלה (באנגלית: Darkest Hour) הוא סרט קולנוע בבימויו של ג'ו רייט ובכיכובו של גארי אולדמן בתפקיד הראשי המתאר את עלייתו לשלטון של וינסטון צ'רצ'יל ואת הימים הראשונים לשלטונו, במהלך מלחמת העולם השנייה. הסרט המתחיל במינוי צ'רצ'יל לראש ממשלה על ידי המלך, מתאר את התככים של חברי מפלגתו ובהם ראש הממשלה שקדם לו, נוויל צ'מברלין, המערכה על צרפת ועל ארצות השפלה והמצב הצבאי המורכב אליו נקלע עד חילוץ הצבא הבריטי מחופי צרפת בדנקרק. בסרט מובאים מספר מנאומיו הידועים ביותר והסרט מסתיים בנאום נילחם בחופים. במסגרת העלילה מסופר על צעירה, מיס לייטון, המשמשת כפקידה של צ'רצ'יל ומקלידה על מכונת כתיבה את נאומיו ומברקיו ונחשפת לדילמות הכבירות הניצבות בפניו. שמו של הסרט הוא מטבע לשון שצ'רצ'יל טבע לתיאור התקופה בין כניעת צרפת ועד לתחילת מבצע ברברוסה בו בריטניה עמדה לבדה מול גרמניה הנאצית. גארי אולדמן – וינסטון צ'רצ'יל קריסטין סקוט-תומאס – קלמנטיין צ'רצ'יל בן מנדלסון – ג'ורג' השישי לילי ג'יימס – אליזבת לייטון רונלד פיקאפ – נוויל צ'מברלין סטיבן דיליין – אדוארד ווד, הרוזן הראשון מהליפקס ניקולס ג'ונס – ג'ון סיימון, ויקונט סיימון סמואל וסט – אנתוני אידן דייוויד סקופילד – קלמנט אטלי ריצ'רד לומסדן – הייסטינגס איזמי מלקולם סטורי – גנרל סר אדמונד איירונסייד הילטון מקריי – ארתור גרינווד בנג'מין ויטרו – סר סמוארל הואר ג'ו ארמסטרונג – ג'ון אוונס אדריאן רולינס – סר יו דאודינג דייוויד באמבר – תת-אדמירל ברטרם רמזי דייוויד סטראתיירן – פרנקלין דלאנו רוזוולט (קול) ג'רמי צ'יילד – ג'יימס סטנהופ, הרוזן השביעי מסטנהופ בריאן פטיפר – סר קינגסלי ווד מייקל גולד – צ'ארלס ויין-טמפסט-סטיוארט ג'ון אטרברי – סר אלכסנדר קדוגן בריגדיר קלוד ניקולסון (אנ')- ריצ'רד גלובר מדיה וקבצים בנושא שעה אפלה בוויקישיתוף אתר האינטרנט הרשמי של שעה אפלה (באנגלית) "שעה אפלה", בוויקיציטוט (באנגלית) שעה אפלה, ברשת החברתית אקס (טוויטר) "שעה אפלה", במסד הנתונים הקולנועיים IMDb (באנגלית) "שעה אפלה", באתר AllMovie (באנגלית) "שעה אפלה", באתר Rotten Tomatoes (באנגלית) "שעה אפלה", באתר Box Office Mojo (באנגלית) "שעה אפלה", באתר Metacritic (באנגלית) "שעה אפלה", במסד הנתונים הקולנועיים KinoPoisk (ברוסית) ביקורות: אורי קליין, "שעה אפלה": כשהמנהיגות בכל העולם מידרדרת, הקולנוע נזכר בצ'רצ'יל, באתר הארץ, 3 בינואר 2018 שמוליק דובדבני, ביקורת סרט -"שעה אפלה": דרמה תיאטרלית סוחפת, באתר ynet, 5 בינואר 2018 גידי אורשר, שעה אפלה" - געגועים למנהיג, באתר "סולם אורשר", 7 בינואר 2018 אבנר שביט‏, שעה תפלה: "שעה אפלה" המדובר על גדולתו של צ'רצ'יל מתגלה כסרט פושר למדי, באתר וואלה, 7 בינואר 2018 יואב לוסטיג, "שעה אפלה": רצינות משופעת בהומור ותצוגת משחק של הגיבור, באתר מקור ראשון, ‏21 בינואר 2018 עופרה עופר אורן, "שעה אפלה": האם צדק צ'רצ'יל בהחלטתו לא להיכנע, בבלוג "סופרת ספרים", 31 בינואר 2018 הכנסות הסרט באתר Box Office Mojo
Quando o Mel é Bom

Quando o Mel é Bom (באנגלית: When The Honey Is Good, ובעברית: כשהדבש טוב) הוא סינגל שהוקלט על ידי הצמד הברזילאי סימונה & סימריה, מתוך אלבום ההופעה השני שלהן, Bar das Coleguinhas. השיר יצא לאור ב-11 באפריל 2016, כסינגל השני והאחרון מתוך אלבום ההופעה. עם יציאתו נכנס השיר אל המקום ה-7 במצעד שבברזיל, ובכך הפך לראשון של הצמד שעשה זאת. השיר נכתב על ידי סימונה וסימריה, בדומה לשאר השירים שלהן. לפני כן יצא הסינגל הראשון מתוך האלבום "Meu Violão e o Nosso Cachorro", שזכה להצלחה פחותה מהשיר הזה, ובכך הפך השיר למצליח ביותר מתוך אלבום ההופעה. הצמד אף הופיע עם השיר במסגרת סיבוב ההופעות שנערך לאחר יציאת אלבום ההופעה השלישי, Live. לשיר לא צולם ווידאו קליפ רשמי, אך במקום זה העלו הצמד לערוצם הפרטי, הופעה של השיר שנערכה בסמוך ליציאת אלבום ההופעה השני, Bar das Coleguinhas, והיוותה כקליפ לשיר. בהופעה נראות השתיים כשהן לבושות בבגדים בצבע לבן, ומיקרופונים בידיהן. ההופעה הפכה לוויראלית ונכון לדצמבר 2021, מונה הצפיות שלה עומד על כ-70 מיליון צפיות. השיר זכה להצלחה רבה בברזיל והגיע בשיאו אל המקום ה-7. מידע על השיר "Quando o Mel é Bom" באתר AllMusic סרטון השיר "Quando o Mel é Bom" באתר יוטיוב Brazil Hot 100 Airplay : Page 1 | Billboard, Billboard (באנגלית) Simone & Simaria lançam clipe de “126 cabides”, Billboard Brasil (ארכיון) SimoneSimariaVEVO (2016-11-04), Simone & Simaria - Quando O Mel É Bom (Ao Vivo), נבדק ב-2018-01-05 Simone e Simaria, YouTube Simone e Simaria (2015-03-17), 04 Quando o mel é bom - Simone e Simaria DVD Bar das Coleguinhas, נבדק ב-2018-01-05
אליפות ארץ ישראל באתלטיקה 1941

אליפות ארץ ישראל באתלטיקה נערכה באצטדיון המכביה בתל אביב בין התאריכים 25 - 26 באפריל 1941. ספורט - התחרות הגמר באתלטיקה קלה לרבנאות ארץ ישראל, המשקיף, 27 באפריל 1941 אל. אלכסנדרוביץ, השבוע בספורט, הַבֹּקֶר, 25 באפריל 1941 אל. אלכסנדרוביץ, השבוע בספורט, הַבֹּקֶר, 2 במאי 1941
Meu Violão e o Nosso Cachorro

Meu Violão e o Nosso Cachorro (באנגלית: My Guitar and Our Puppy, ובעברית: הגיטרה שלי והכלבלב שלנו) הוא סינגל שהוקלט על ידי הצמד הברזילאי סימונה & סימריה, מתוך אלבום ההופעה השני שלהן, Bar das Coleguinhas. השיר יצא לאור ב-20 בפברואר 2015, כסינגל הראשון והפותח מתוך אלבום ההופעה. השיר הגיע למקום ה-14 במצעד שבברזיל. השיר נכתב על ידי סימונה וסימריה, שכתבו גם את הסינגל השני מתוך האלבום, "Quando o Mel é Bom". השיר הוא היחידי שהוציא הצמד בשנת 2015, ורק לאחר שנה מצאתו יצא הסינגל השני מתוך האלבום. "Quando o Mel é Bom" זכה להצלחה רבה יותר, והגיע בשיאו למקום השביעי במצעד הסינגלים הברזילאי. עם השיר הופיעו הצמד במספר הופעות, והוא נכלל בכל אלבומי ההופעה שלהן פרט לראשון, Ao Vivo em Manaus. הווידאו קליפ הנלווה שיצא לשיר מציג מערכת יחסים בין זוג. הקליפ כשמו של השיר מציג את הגבר כגיטריסט, ואת האישה כחובבת כלבים. השניים מנהלים מערכת יחסים נורמלית ורגילה, ובין לבין ניתן לראות את סימונה וסימריה באמצע השביל המוביל לביתם של הזוג. לבסוף, השניים רבים והגבר נשאר לבדו עם הכלב. הקליפ הועלה לערוצן הפרטי של סימונה וסימריה, ונכון למרץ 2020, מונה הצפיות שלו עומד על כ-100 מיליון צפיות. השיר זכה להצלחה בינונית, ובשיאו הצליח להגיע אל המקום ה-14 במצעד שבברזיל. מידע על השיר "Meu Violão e o Nosso Cachorro" באתר AllMusic סרטון השיר "Meu Violão e o Nosso Cachorro" באתר יוטיוב השיר במצעד שבברזיל SimoneSimariaVEVO (2016-11-04), Simone & Simaria - Quando O Mel É Bom (Ao Vivo), נבדק ב-2018-01-05 Brazil Hot 100 Airplay : Page 1 | Billboard CD Simone e Simaria - Bar das Coleguinhas (2015) | Download, bemsertanejo.com (בפורטוגזית) (ארכיון) CD Simone e Simaria – Live – Ao Vivo (2016), downloaddefilmescine1000.blogspot.co.il Simone e Simaria, YouTube Simone e Simaria (2015-02-20), Simone e Simaria - Meu Violão e o nosso Cachorro [Clip Oficial], נבדק ב-2018-01-05
פייר אלשינסקי

פייר אלשינסקי (בצרפתית: Pierre Alechinsky; נולד ב-19 באוקטובר 1927) הוא צייר יהודי בלגי העובד ופועל בצרפת מאז 1951. עבודתו מושפעת מסגנונות הטאשיזם, אקספרסיוניזם מופשט ומופשט לירי. אלשינסקי נולד בסחארבק. ב-1944 למד ב'החדר' - בית הספר הלאומי הגבוה לארכיטקטורה" (אנ') בבריסל, בו למד לאייר, לצייר ולצלם. ב-1945 גילה את עבודתם של אנרי מישו וז'אן דיביפה והתיידד עם מבקר האמנות ז'אק פוטמן. ב-1949 אלשינסקי חבר לכריסטיאן דוטרמון, קרל אפל, קונסטנט ניוהויז, ז'אן ניוהויז ואסגר ז'ורן, להקמת התנועה האמנותית "קוברה". הוא לקח חלק בתערוכות של תנועת קוברה ונסע לפריז ב-1951 על מנת ללמוד חריטה באטליה 17 בהדרכתו של סטנלי ויליאם היטר. ב-1954 התקיימה תערוכתו הראשונה בפריז והוא החל להתעניין בקליגרפיה מזרחית. בשנות החמישים המוקדמות נעשה לשליחו הפריזאי של העיתון היפני בוקובי (אהבת הדיו). ב-1955, בעידודם של הנרי סטורק ולוק דה הויך, עזב ליפן עם רעייתו. הוא הציג את "לילה" (מוזיאון אוהרה לאמנות, קורשיקי) וביים סרט: קליגרפיה יפנית - כריסטיאן דוטרמון כתב את הפרשנות ומלחין המוזיקה היה אנדרה סורי. ב-1960 אלשינסקי הציג בלונדון, ברן, ובביאנלה של ונציה. לאחר מכן הציג בפיטסבורג, ניו יורק, אמסטרדם וסילקבורג. הוא עבד עם ואלאס טינג והמשיך לשתף פעולה עם כריסטיאן דוטרמון, כמו כן עבד עם אנדרה ברטון. הקריירה הבינלאומית שלו המשיכה ללבלב לאורך שנות השבעים וב-1983 התמנה לפרופסור לציור בבית הספר הלאומי הגבוה לאמנויות היפות בפריז. ב-1994 הוענק לו תואר דוקטור לשם כבוד מידי האוניברסיטה החופשית של בריסל, וב-1995 השתמשו באחד מעיצוביו ליצירתו של בול בלגי. עבודתו כלולה באוספיהם של המוזיאון הלאומי לאמנויות יפות של בלגיה, גלריית טייט, מוזיאון לודוויג בקלן, המוזיאון לאמנות מודרנית בניו יורק, מרכז האמנות ווקר במיניאפוליס שבמינסוטה, מוזיאון האמנות בפורט לורדייל שבפלורידה, אוניברסיטת נובה סאוט'רן בפורט לורדייל שבפלורידה ומוזיאון ישראל. חגורת האסטרואידים 14832 Alechinsky (אנ') נקראה על שמו באוקטובר 2000. מדיה וקבצים בנושא פייר אלשינסקי בוויקישיתוף פייר אלשינסקי, במוזיאון ישראל פייר אלשינסקי, במוזיאון לאמנות מודרנית פייר אלשינסקי, באתר MusicBrainz (באנגלית) פייר אלשינסקי, באתר Discogs (באנגלית)